Nicepappi



Nicepappi on vuonna 1984 perustettu kemiläinen yhtye, joka on julkaissut kolme albumia. Yhtyeen jäsenet olivat vuonna 2014 Heli Luokkala-Nevalainen (laulu), Esa Heikkinen (rummut), Jouni Kallankari (basso), Matti Aho (koskettimet)  ja Erkki Kari (kitarat). 

Nicepapin viimeisin julkaisu EP IV ilmestyi vuonna 2014. Yhtyeen suurin hitti on "Kuumatkalla", joka on Luokkala-Nevalaisen kirjoittama kappale. Bändissä soitti koskettimia Maallinen Onni-levyllä Kari Hautalampi sekä toimi tuolloin kosketinsoittajana bändin muissakin projekteissa. Kimmo Klemettinen ja Tiina Särkelä olivat Abba-showssa mukana, joka oli Nicepapin menestyksekäs sivuprojekti. Ydinbändikokoonpano vilkkaimpina vuosina oli Esa Heikkinen, rummut, Pentti Korpela, kitara, Erkki Kari, kitara, Jouni Kallankari, basso, Heli, laulu ja Kari Hautalampi, koskettimet. Alkuperäisessä kokoonpanossa  bassoa soitti myös Heikki Vähänen samoin kuin Pentti Korpela muodosti uuden yhtyeen ja kitaristiksi jäi Erkki Kari. Miksaajana toimi edesmennyt Kari Kauppila. Näyttelijä Seppo Rintamäki toimi teatterin puolelta monissa teatteriyhteistyöprojekteissa käsikirjoittajana ja ohjaajana bändin kanssa, mm. 007-Bond-rakastettuni-show.

Yhtyeessä siis soitti vuosina 1986–1990 kitaristi–lauluntekijä Pentti Korpela, joka on Helin rinnalla kirjoittanut yhtyeelle useita suosittuja kappaleita, mm. The Sweet-yhtyeen coverin Immuunix biisistä Ballroom Blitz. Nicepapilla oli sivuprojektina Abba-show, ja yhtye soitti myös teatterissa esittäen musikaaleja ja musiikkiteatteria. 

Heli Luokkala-Nevalainen julkaisi vuonna 2021 neljän runokirjan jälkeen omaelämäkerralisen teoksen Rokkimimmistä erityisäidiksi, jossa hän kertoo musikaalisen tyttärensä kehitystarinan lisäksi Nicepappi-yhtyeen vaiheet, Viimeisin Nicepapin keikka soitettiin Ramona-ravintolassa vuonna 2013.

Julkaisut

Albumit 

 Kun astuit huoneeseeni (Kräk, 1987)
 Maallinen onni (Kräk, 1989)
 Demonit (omakustanne, 2007)

EP:t 

 Näytelläänkö (Kräk, 1986)
 IV (2014)

Singlet 

 "Pieniä eleitä" (Kräk, 1987)
 "Kevääällä" (Kräk, 1987)
 "Viimeinen tunti" (Kräk, 1987)
 "Kuumatkalla" (Kräk, 1987)
 "Kylmä yö" (Kräk, 1989)
 Lisäksi kuriositeettina 90 -luvun alusta Helin 2 soolocdtä Amor ja Kyy sekä Unohtunut Unelma, tuottajana - sovittajana Nicepappi-yhtyeen tuottajasovittaja Janne Louhivuori. Näitä biisejä Nicepappi myöhemmin soitti comeback-keikoillaan.

Lähteet

Aiheesta muualla
Nicepappi Finnmusic.net-sivustolla
Nicepappi Discogs-tietokannassa

Suomalaiset yhtyeet